Varsity-atletiekbyeenkoms ook uitgestelArgieffoto: Pixabay Die uitvoerende komitee van Varsity Sports het in ŉ verklaring gesê die byeenkoms wat Vrydag in die Coetzenburg-stadion sou plaasvind, is uitgestel “om universiteite die geleentheid te gee om die verskeie uitdagings op hul kampusse te hanteer” “Die welstand en veiligheid van alle studente en diegene wat die byeenkoms bywoon en deelneem is ons grootste prioriteit. Ons sal die verwikkelinge monitor en ŉ ingeligte besluit neem oor of die tweede Varsity-atletiekbyeenkoms wat vir 18 Maart in Johannesburg geskeduleer is, moet voortgaan,” het Duitser Bosman, uitvoerende hoof van Varsity Sports, gesê. Dit kom nadat die Varsitybeker-rugbyreeks weer uitgestel is. Daar is aanvanklik aangekondig dat slegs vandeesweek se wedstryde uitgestel sou word, maar volgende week se wedstryde is nou ook uitgestel.